Upacara pasola mesthi diwiwiti karo rantaman prosèsi adat nangkep nyale minangka wujud rasa syukur marang kanugrahaning Tuhan sing akèh kayata kasilé panèn.[2] Nyale ya iku basa dhaérah Sumba kanggo cacing laut sing yèn metu kanthi gunggung akèh ing pinggir pasisir, iki dadi pratandha sing apik kanggo warga. Anané nyale dadi lambang kamakmuran kanggo masyarakat Sumba lan masyarakat ing sakupengé.[2] Upacara nangkep nyale ing bengi wulan purnama lan dipandhégani dèning Para Rato, pemuka adat Sumba.[2] Sawisé nangkep nyale sing kasil bisa nangkep nyale akèh banjur disidhangaké ing ngarep Majlis Rara Rato.[2] Yèn nyale lemu, saras, lan werni-werni mratandhakaké yèn taun kasebut bakal éntuk kabecikan lan panèné kasil.[3] Sawisé iku nembe upacara pasola bisa kaleksanan.[3] Nanging yèn nyale gering lan ringkih, bakal nekakaké bebaya lan Pasola ora bisa kaleksanan.[3]